Gernsi. Gernsi ("Sarniya"; ingl."Bailiwick of Guernsey", fr."Bailliage de Guernesey", normand."Bailliage dé Guernési") — Buyuk Britaniyaning qirollik yeri (beylivik), ammo Britaniyaning qismi emas. U La-Mansh sohilidagi xuddi shu nomdagi orolni (normand orollaridan biri), shuningdek, boshqa bir qator kichik orollarni o‘z ichiga oladi. Poytaxti — Sent-Peter-Port. Rasmiy tillari — inglizcha va fransuzcha. Hududi — 78 km². Aholisi — 64884 kishi (2023). Pul birligi — Gernsi funti.